section_heading: Opis
paragraph_text: Kuća s reljefom glave čovjeka smještena je u dnu supetarske rive. Izdužena trokatnica, kraćim pročeljem u nizu kuća na rivi, je građena velikim klesancima, a dominira na drugom katu balkon duž pročelja. Na zapadnoj strani je duga balatura s profiliranom pločom na kamenim konzolama. Arhitektonska plastika pokazuje odlike kasnobarokne gradnje. Sred zabata na južnom pročelju je reljefna stilizirana glava čovjeka.